OMOCHAKANO 



Omogano bw'Ogotongwa 

1^ Agwo Omochakano Nyasae nigo 
atongete igoro na ense. ^ Na ense 
nigo yarenge bosa, tiyarenge na kieni 
kende, nigo yaare nomosunte otubete 
endiba; na Omoika o Nyasae nigo 
orenge goetanana igoro y'amache. 

^Nyasae agateba, *'Tiga oborabu 
bobeo", na oborabu bokabao."* Nyasae 
akarora oborabu obwo ng'a nobuya, 
agaatanana oborabu korwa ase omo- 
sunte. ^ Nyasae akaroka oborabu boria 
omobaso, na omosunte akayoroka 
obotuko. Erio agwo rikaba mogoroba, 
naende bokaba mambia, rituko rie 
ritang'ani. 

^Nyasae agateba, "Tiga eaanga 
ebe egati-gati y'amache, yaatanane 
amache korwa ase amache ande." 
' Igo Nyasae agakora eaanga eria, 
agaatanana amache ayare inse y'eaa- 
nga korwa ase amache ayare igoro 
y'eaanga; akaba boigo. ^ Nyasae aka- 
roka eaanga eria igoro. Erio agwo 
rikaba mogoroba, naende bokaba ma- 



mbia, rituko ria kabere. 

^ Erio Nyasae agateba, "Tiga amache 
ayare inse ya igoro asangererekane 
aase aamo, ense enyomo erorekane"; 
akaba boigo. ^^ Nyasae akaroka eria 
enyomo ense, na amache aria asange- 
rerekanete amo akayaroka chinyancha. 
Nyasae akarora ayio ng'a namaya. 
^^ Naende Nyasae agateba, 'Tiga ense 
emere ebinto bigokina, buna ebimeri 
bikorua chimbusuro, na emete ekwama 
amatunda are ne chimbusuro chire 
imeo, kera oyomo ase egesaku kiaye 
ekenyene"; akaba boigo. ^^ Na ense 
ekamera bionsi ebigokina: ebimeri 
bikorua chimbusuro chiabo chinyene, 
na emete ekwama amatunda are ne 
chimbusuro chire imeo, kera oyomo 
ase egesaku kiaye ekenyene. Nyasae 
akarora ayio ng'a namaya. ^^Erio 
agwo rikaba mogoroba, naende bo- 
kaba mambia, rituko ria gatato. 

1^ Erio Nyasae agateba, "Tiga eme- 
baso ebe ase eaanga aaria igoro, 
yaatanane omobaso korwa ase obo- 

tuko; ero ebe ebimanyererio bikworo- 
kia Amatuko Amanene, na amatuko, 
na emiaka, ^^ ebe emebaso ase eaanga 
aaria igoro, eyee ense omobaso na 
oborabu' ' ; akaba boigo. ^ ^ Nyasae aga- 
kora emebaso emenene ebere. Omo- 
baso oria omonene ase eyio ebere 
ogambere ekero kia mobaso, na oria 
omoke ekero kia botuko; agakora 
ne ching'enang'eni boigo. ^^ Erio Nya- 
sae akayebeka ase eaanga aaria igoro, 
eyee ense omobaso na oborabu, ^' ega- 
mbere omobaso na obotuko, na gwa- 
tanana oborabu korwa ase omosunte. 
Nyasae akarora ayio ng'a namaya. 
1^ Erio agwo rikaba mogoroba, naende 
bokaba mambia, rituko ria kane. 

2^ Nyasae agateba, "Tiga amache 
atware obonge bw'ebitongwa bire mo- 
yo, ne chinyoni chikoiruruka igoro ase 
ense, chigoetanana inse y'eaanga ya 
igoro." ^^ Naende Nyasae agatonga 
ebitongwa ebinene bire ase amache 
ime, amo nebitongwa binde bionsi bire 
moyo, ebio bigoetanana ase obonge 
imeo; agatonga kera egesaku nenge- 
ncho yaye. Agatonga ne chinyoni 
chibwate chimbaba, kera egesaku 
nengencho yaye. Nyasae akarora ayio 
ng'a namaya. ^^ Erio agwo Nyasae 
akabisesenia, agateba, "Ibora, mo- 
menteke, moichore ime ase chinyancha, 
ne chinyoni chibuche ase ense." ^^ Erio 
agwo rikaba mogoroba, naende bo- 
kaba mambia, rituko ria gatano. 

2* Naende Nyasae agateba, "Tiga 
ense etware ebitongwa bire moyo, kera 
egesaku nengencho yaye: ching*iti chi- 
gotugwa, na echikwagura, ne ching'iti 
chi'orosana, kera egesaku nengencho 
yaye" ; akaba boigo. ^^ Nyasae agakora 
ching'iti chi'orosana, kera egesaku 
nengencho yaye, ne ching'iti chigotu- 
gwa, kera egesaku nengencho yaye, ne 
ching'iti chikwagura, kera egesaku ne- 
ngencho yaye. Nyasae akarora ayio 
ng'a namaya. 

2^ Erio Nyasae agateba, "Tiga to- 
kore omonto ase omogwekano oito, 
otogwekaine, agambere chinswe chia 
nyancha, ne chinyoni chikoiruruka 
igoro, ne ching'iti chigotugwa, ne 



ching'iti chionsi chi'orosana, na ense 
yonsi, ne ching'iti chionsi chikwa- 
gura igoro ase ense." 2? Nabo Nya- 
sae agatonga mwanyabanto ase om- 
ogwekano oye omonyene; ase om- 
ogwekano o Nyasae ere akamotonga. 
Agatonga omosacha na omokungu. 
2^ Nyasae akabasesenia, akabate- 
bia, "Moibore, momenteke, moichore 
ase ense, na moyegambere. Mogambe- 
re ne chinswe chia nyancha, ne chi- 
nyoni chikoiruruka, na kera egetongwa 
kere moyo kegotaara igoro ase ense," 
29 Naende Nyasae agateba, "Rora, na- 
baeire kera ekemeri gekwama chimbu- 
suro ase ense engima, na kera omote 
okwama amatunda are ne chimbusuro 
chire imeo; nabio birabe endagera 
yaino. ^° Na ebimeri ebibese bionsi 
nabirure bibe endagera ye ching'iti 
chionsi chire moyo ase ense"; akaba 
boigo. ^^ Nyasae akarigereria ebinto 
ebio bionsi akorete, na birobio nigo 
biarenge ebiya mono. Erio agwo rika- 
ba mogoroba, naende bokaba mambia, 
rituko ria gatano na rimo. 
O ^ Naboigo igoro na ense bigaike- 
^ ranigwa amo nemeganda yonsi 
y 'ebitongwa. ^ Ase rituko ria gatano na 
kabere Nyasae agaikerania emeremo 
yaye yonsi, eye konya akorire; ase 
rituko ria gatano na kabere agatimoka 
korwa ase emeremo yaye yonsi, eye 
konya akorire. ^ Nyasae agasesenia 
rituko ria gatano na kabere, akaria- 
tanana, akarikora richenu, ekiagera 
ase rituko erio Nyasae agatimoka 
korwa ase emeremo yaye yonsi, eye 
konya akorire ase obotongi. 

^ Oyo noro omogano buna igoro na 
ense biatongetwe. 

^ Ase engaki eria Omonene Nyasae 
atongete igoro na ense, kemeri kende 
tikiarenge komera korwa ase riroba, 
gose nyeni chinde, ekiagera Omonene 
Nyasae konya taratoma embura etwe 
ase ense, nonya monto onde tarengeo 
ore korema riroba. ® Korende obotoo- 
ru nigo bware gotiira korwa inse na 
konyiyia riroba ri'ense yonsi. 

^ Erio Omonene Nyasae akabomba 
na koroisia omonto korwa ase orotu 

rw^amaroba, akamoutera omoika 
bw'obogima ase chimioro chiaye, na 
igo omonto akaba ore nobomoyo. 

^ Erio Omonene Nyasae akaroisia 
omogondo aaria Edeni, ensemo ya 
moocha, na aroro akabeka omonto 
oria abombete na komoroisia. ^ Omo- 
nene Nyasae agakinia emete korwa ase 
riroba, emete yonsi egosanerwa ase 
okororwa, na egwansa ase okoriegwa. 
Egati-gati y' omogondo oria akabeka 
omote bw'obogima na omote bw'oko- 
manyera amaya na amabe. 

1® Orooche rogasoka korwa ase Ede- 
ni na kobekera omogondo oria amache. 
Korwa agwo rogaatananeka, rokaba 
chindooche inye. ^^ Orooche rwe rita- 
ng'ani rokarokwa Pisoni. Orwo narwo 
roetanaine ense yonsi ya Havila aase 
etahabu egotoka. ^^ Etahabu y'ense 
eyio nengiya. Naende amagena e rigori 
rinene nareo, ayakorokwa bedola na 
berulo. ^^ Na orooche rwa kabere 
rokarokwa Gihoni. Orwo narwo roeta- 
naine ense yonsi ya Kusi. ^^ Na oroo- 
che rwa gatato rokarokwa Tigirisi, 
orwo rogoeta moocha y'Asuri. Na 
orooche rwa kane narororwo rokaro- 
kwa Eufarati. 

^^ Omonene Nyasae akaira omonto 
oria, akamobeka ase omogondo o 
Edeni, ayoroisie na koyorenda. ^^ Erio 
Omonene Nyasae agachika omonto 
oria, akabora, "Amatunda a kera 
omote ore ase omogondo oyo nonyare 
koyaria, ^'korende amatunda 'omote 
bw'okomanyera amaya na amabe toya- 
ria, ekiagera rituko riria orayarie 
goika okwe." 

^^ Erio Omonene Nyasae agateba, 
"Tai buya omonto oyo abe bweka, 
nimokorere omokonyi barakonyane 
nere." ^^Ekero Omonene Nyasae 
konya akorire korwa ase amaroba 
kera eng'iti y'orosana, ne chinyoni chi- 
koiruruka, agachirenta ase omonto 
oria, arore buna agochiroka; na buna 
arogete kera egetongwa kere moyo, 
erieta riaye rikaba rirorio erio. ^^ Omo- 
nto oyio akaroka kera eng'iti egotu- 
gwa, na kera enyoni ekoiruruka, na 
kera eng'iti y'orosana erieta riaye. 



Korende tarorekana mokonyi onde, 
barakonyane nere. ^i Erio Omonene 
Nyasae akabekera omonto oria chi- 
toro chindito mono. Ekero araire aka- 
morusia orobaru rwaye oromo, na 
akairanerania chinyama aase aria. 
^^ Na orobaru roria Omonene Nyasae 
arusetie ase omonto oria akarotonga 
rokaba omokungu, akamoirera cmo- 
nto oria. ^^ Erio omonto oria agateba, 

"Bono oyo neriuga korwa ase 
amauga aane, 

ne chinyama korwa ase chinyama 
chiane ; 

ere nigo ararokwe omokungu, 

ekiagera nigo arusirie ase omo- 
sacha." 
2^ Ase ayio, omonto natige ise na ng'i- 
na, abwatane na mokaye, na abwo 
habere nababe omobere oyomo. 

^^ Na abwo habere, omonto oyio na 
mokaye, nigo barenge getirianda, na 
tibaare kororerana obosooku. 



Okogwa kwa mwanyabanto ase ebibe 

3 1 Bono eng'iti engenda inse nigo 
yarenge eng'ainereria kobua chi- 
ng'iti chinde chionsi chi'orosana, echi 
Omonene Nyasae akorete. Erio eka- 
boria omokungu, '*Inee! Namaene 
ng'a Nyasae nigo abakanetie ng'a 
timoria amatunda 'omote onde bwonsi 
ore mogondo?" 

2 Omokungu oria akairaneria eng'iti 
eria, "Amatunda a kera omote ore ase 
omogondo natonyare koria, ^ otatiga 
amatunda 'omote ore mogondo gati- 
gati. Nyasae nigo atotebetie: Moise 
koyaria gose koyakuna nigo morakwe. 

^Eng'iti egatebia omokungu, 
"Ogokwa, timogokwa nonya ng'ake. 
^ Naki Nyasae namanyete ng'a ekero 
morarie amatunda 'omote oyio nigo 
moraramokigwe amaiso aino, na in we 
mobe buna Nyasae, mokomanya ama- 
ya na amabe." 

^ Omokungu agachia korora omote 
oria ng'a nomuya ore ase okoriegwa 
na okogwenera amaiso, na omote oria 
noyo bw'okoganigwa, ekiagera okobaa 
okomanya, agatwa amatunda aye, aka- 

ria. Erio akaa omosacha oye, nere 
akaria. ' Na amaiso abo bonsi babere 
akaramokigwa, bakamanya ng'a ngeti- 
rianda bare; bagatabora amato 'omo- 
ko, bakayabwatania, bakeboyia. 

® Omonto oria na mokaye bakaigwa 
eriogi ri'Omonene Nyasae kagotaara 
ase omogondo engaki ya mogoroba 
ense koyakendire, na barabwo bake- 
bisa mogondo gati y'emete, ng'a Omo- 
nene Nyasae tabarora. ^ Omonene 
Nyasae akarangeria omonto oria, 
akamoboria, "Ng'ai ore?" 

^^ Ere akamoiraneria, "Nigo naigwa 
eriogi riao kogotaara ase omogondo, 
noboa ekiagera ngetirianda nare; ase 
ayio nebisa." 

^^ Nyasae akamoboria, "Ing'o ogo- 
tebia ng'a ngetirianda ore? Inee! 
Nkwarire amatunda 'omote oria nago- 
kanetie ng'a toria?" 

^2 Omonto oria akamoiraneria, 
"Omokungu oyo kwang'ete ng'a abe 
amo nainche, nere ong'ete amatunda 
'omote oyio, na inche nkaria." 

i^Erio Omonene Nyasae akaboria 
omokungu oria, *'Ninki eke gwako- 
rire?" Omokungu oria akamoiraneria, 
"Neng'iti yang'airiete, nkaria." 

Nyasae okorua okoragereria ase 
engencho y'ebibe 

^* Omonene Nyasae agatebia eng'iti 
eria, 

"Ekiagera gwakorire ay a, 

aye kwaragererigwe kobua ching'iti 

chionsi chigotugwa, 
ne ching'iti chionsi chi'orosana; 
aye nenda oragendere, 
na orotu orarie ase obogima bwao 

bwonsi. 
^* Inche nimbeke obobisa ase egati 

yao na omokungu oyo, 
na ase egati y'oroiboro rwao na 

oroiboro rwaye; 
rororwo narogosenyente omotwe 

00, 

na aye nomorome egetingiro kiaye." 
1* Akaonchokera omokungu, aka- 
motebia. 



"Ninkomentere emechando eme- 

nge ekero okoba morito, 
na ekero okoibora abana nonyore 

obororo; 
nonya nabo okogania kwao nigo 

korabe ase omosacha bo, 
na ere nakogambere." 
^' Agatebia Adamu, 

"Ekiagera kwaigwerete mokao 
na okaria amatunda 'omote oria 

nagokanetie ng'a toria, 
riroba riaragererigwe ase engencho 

yao. 
Ase ogwechanda norie okwama 

kwaye 
amatuko onsi ay' obogima bwao. 
^® Riroba narikwamere amagwa na 
amageri, 
na aye norie okwama kw'ebimeri 
bi'orosana. 
^* Noiteke ebigeri korwa ase obosio 
bwao 
omanye konyora endagera orie ; 
goika oirane ase riroba, 

ekiagera agwo nao kwarwete. 
Naki aye norotu, 
naende noirane ase orotu." 
2° Omonto oria akaroka mokaye 
Hawa*, ekiagera ere nere ng'ina bw'a- 
bare moyo bonsi. ^^ Omonene Nyasae 
akaroiseria Adamu na mokaye chingo- 
bo chi'amasankwa, akababoyia. 



Adamu na Hawa bagoserigwa korwa 
ase omogondo 

22 Erio Omonene Nyasae agateba, 
"Rora, omonto oyo obeire buna oyo- 
mo oito ase okomanya amaya na 
amabe. Aande nabaise gochia kora- 
mbora okoboko kwaye atwe amatunda 
'omote bw'obogima arie, erinde abe 
moyo kare na kare." ^a^^g ^yio 
Omonene Nyasae akamoseria korwa 
ase omogondo o Edeni, akamobeka 
areme riroba agwo ase arwete. ^4 igQ 
agaseria omonto oria, na ensemo ya 
moocha y'omogondo o Edeni akabeka 
omokerubi, na omoyio o birende 
ogwoka omorero okona-kooncha- 

onchoka chinsemo chionsi korenda 
enchera ekogenda ase omote bw'obo- 
gima. 

